95/109/EY: Komission päätös, tehty 29 päivänä maaliskuuta 1995, nautojen tarttuvaa rhinotracheitis bovinae -tautia koskevista lisätakeista yhteisön alueen tiettyihin osiin tarkoitettujen nautojen osalta (ETA:n kannalta merkityksellinen teksti)



Virallinen lehti nro L 079 , 07/04/1995 s. 0032 - 0033



KOMISSION PÄÄTÖS, tehty 29 päivänä maaliskuuta 1995, nautojen tarttuvaa rhinotracheitis bovinae -tautia koskevista lisätakeista yhteisön alueen tiettyihin osiin tarkoitettujen nautojen osalta (ETA:n kannalta merkityksellinen teksti) (95/109/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan, sekä katsoo, että Itävalta toteuttaa tarttuvaa rhinotracheitis bovinae -tautia koskevaa hävittämisohjelmaa; tämä ohjelma hyväksytään komission päätöksellä 95/62/EY (2), Ruotsi toteuttaa tarttuvaa rhinotracheitis bovinae -tautia koskevaa hävittämisohjelmaa; tämä ohjelma hyväksytään komission päätöksellä 95/71/EY (3), on aiheellista ehdottaa tiettyjä lisätakeita jo saavutetun edistyksen suojaamiseksi ja ohjelmien menestyksellisesti päätökseen saamisen varmistamiseksi, Itävallan ja Ruotsin viranomaiset soveltavat jalostukseen ja tuotantoon tarkoitettujen nautojen siirtojen kansallisia sääntöjä, jotka vastaavat vähintään tässä päätöksessä määrättyjä, lisätakeita ei saa vaatia jäsenvaltioilta tai jäsenvaltioiden alueilta, joita pidetään päätöksen 93/42/ETY (4) mukaisesti vapaina tarttuvasta rhinotracheitis bovinae -taudista, koska näiltä alueilta tulevien nautojen aiheuttama taudin leviämisen vaara on häviävän pieni, kaikkiin Itävallan ja Ruotsin alueisiin sovelletaan samoja säännöksiä siltä osin kuin on kyse nautaeläinten siirroista; näissä olosuhteissa on aiheellista olla vaatimatta lisätakeita näiden alueiden välisen kaupan osalta, tässä päätöksessä tarkoitetut takeet voidaan antaa myös yhteisön alueen muille osille, joiden asema on sama kuin Itävallan ja Ruotsin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä luetelluille alueille muista jäsenvaltioista tai alueilta vietävien jalostukseen ja tuotantoon tarkoitettujen nautaeläinten on täytettävä seuraavat vaatimukset: 1. Virallisten tietojen mukaan alkuperäkarjassa ei ole todettu kliinisiä tai patologisia merkkejä tarttuvasta rhinotracheitis bovinae -taudista viimeisen kahdentoista kuukauden aikana. 2. Nautoja on pidetty eristettyinä toimivaltaisen viranomaisen hyväksymissä tiloissa välittömästi siirtoa edeltäneiden kolmenkymmenen päivän ajan. 3. Naudoille on tehty serologinen seerumikoe tarttuvan rhinotracheitis bovinae -taudin toteamiseksi vähintään kaksikymmentäyksi päivää eristykseen ottamisen jälkeen ja tämän kokeen tulos on negatiivinen. Kaikista eristyksessä olleista eläimistä on myös saatava negatiivinen tulos tässä kokeessa. 2 artikla Direktiivin 64/432/ETY liitteessä F olevan I mallin mukaiseen terveystodistukseen on lisättävä seuraava maininta, kun on kyse naudoista, jotka on tarkoitettu vietäviksi liitteessä 1 lueteltuihin jäsenvaltioihin tai luetelluille alueille muista jäsenvaltioista tai muilta alueilta: "Tarttuvaa rhinotracheitis bovinae -tautia koskevan komission päätöksen 95/109/EY mukaisia nautoja". 3 artikla Edellä olevien 1 ja 2 artiklan määräyksiä ei sovelleta jalostukseen ja tuotantoon tarkoitettuihin nautaeläimiin, jotka tuodaan päätöksen 93/42/ETY liitteessä luetelluilta alueilta. 4 artikla Tämä päätös on osoitettu kaikille jäsenvaltioille. Tehty Brysselissä 29 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64 (2) EYVL N:o L 55, 11.3.1995, s. 45 (3) EYVL N:o L 59, 17.3.1995, s. 33 (4) EYVL N:o L 16, 25.1.1993, s. 50 LIITE Itävalta: koko alue Ruotsi: koko alue